Slaven Musa

Slaven Musa je bosanskohercegovačko trener i bivši nogometaš. Nastupao je za FK Velež, HŠK Zrinjski Mostar, NK Imotski, HNK Šibenik i NK Široki Brijeg. Godine 1997. vratio se u Zrinjski, u kojem je 2001. završio karijeru.

 Igračka karijera 
Slaven Musa profesionalnu karijeru počeo je u Veležu 1989., a za Zrinjski je počeo igrati odmah nakon njegovog obnavljanja. U prvoj utakmici igranoj u Imotskom (Croatia – Zrinjski 2:1) nosio je kapitensku traku, 1992. godine. Nakon toga odlazi u  Metković i Dubrovnik gdje igra za NK Neretvu i NK GOŠK Dubrovnik. Vraća se u Zrinjski i tu završava nogometnu karijeru 2001. godine. Iste godine Musa osvaja navijački trofej "Filip Šunjić - Pipa" kao jedan od najboljih pojedinca Zrinjskog na terenu i izvan njega u sezoni 2000./2001. Premijer lige BiH. U medijskim nastupima, Slaven je često isticao svoju ljubav prema Zrinjskom i simpatije prema Ultrasima.

 Trenerska karijera 
Musa je bio pomoćni trener Zrinjskog u sezonama 2002./2003. i 2003./2004. Premijer lige Bosne i Hercegovine. Sezone 2002./03. asistirao je Daliboru Cvitanoviću, Stjepanu Čordašu, Ivici Barbariću i Franji Džidiću, dok je u prvom dijelu sezone 2003./2004. bio pomoćnik Stjepanu Deveriću. Čak je i vodio prvi tim na jednoj utakmici, bilo je to u 5. kolu (Posušje 0:2) sezone 2003./2004. U posljednje četiri sezone vodio je mostarskog drugoligaša Branitelj s kojim je ove sezone dogurao do četvrtfinala Kupa, a klub je ostavio na ubjedljivo vodećoj poziciji Druge lige Jug. U novembru 2010. izabran je za prvog trenera Zrinjskog, nakon serije loših rezultata Marijana Bloudeka. U aprilu 2014., Musa dobija otkaz u NK Širokom Brijegu nakon 1-0 gubitka protiv Veleža.Smijenjen trener Širokog Brijega Slaven Musa ; klix.ba, arhiv: 19. aprila 2015, pristupljeno: 12. septembra 2015. Nakon poraza NK Širokog Brijega u Zenici u septembru 2015. od Čelika, uprava NK Širokog Brijega i Davor Mladina sporazumno su raskinuli saradnju. Musa je potom postao novi trener NK Širokog Brijega.Slaven Musa ponovo na klupi Širokog Brijega; federalna.ba, arhiv: 10. septembra 2015, pristupljeno: 12. septembra 2015.

 Reference 

Kategorija:Rođeni 1971.
Kategorija:Bosanskohercegovački nogometaši
Kategorija:Bosanskohercegovački nogometni treneri
Kategorija:Hrvatski nogometaši
Kategorija:Hrvatski nogometni treneri
Kategorija:Nogometaši HNK Šibenik
Kategorija:Nogometaši Veleža
Kategorija:Nogometaši Zrinjskog‎
Kategorija:Biografije, Mostar
Kategorija:Živi ljudi
Kategorija:Bosanskohercegovački sportisti 20. vijeka